techiaith/cofnodycynulliad_en-cy huggingface dataset:
English: Minister, the health board remains in special measures, so the state of affairs has developed on your watch. Every year you prepare for winter pressures, and the latest BBC headlines this morning were that, for the whole of Wales, there were 79,150 wasted hours for ambulance crews waiting outside A&E. That's the equivalent of nine years, and that was last year, for crews waiting outside A&E. That's every year, and every year you appear to get caught out. If we look at the Record for this time last year, I know that the same questions and the same answers will feature. When will we see the improvements our constituents deserve?
Welsh: Weinidog, mae'r bwrdd iechyd yn parhau i fod mewn mesurau arbennig, felly mae'r sefyllfa wedi datblygu o dan eich gwyliadwriaeth chi. Bob blwyddyn, rydych yn paratoi ar gyfer pwysau'r gaeaf, a phenawdau diweddaraf y BBC y bore yma oedd, ar gyfer Cymru gyfan, fod 79,150 o oriau wedi'u gwastraffu wrth i griwiau ambiwlansys aros y tu allan i adrannau damweiniau ac achosion brys. Mae hynny'n cyfateb i naw mlynedd, a llynedd oedd hynny, o ran criwiau'n aros y tu allan i adrannau damweiniau ac achosion brys. Mae hynny'n digwydd bob blwyddyn, a phob blwyddyn, ymddengys eich bod yn methu cyflawni. Os edrychwn ar y Cofnod ar gyfer yr adeg hon y llynedd, gwn y bydd yr un cwestiynau a'r un atebion yn codi. Pryd y gwelwn y gwelliannau y mae ein hetholwyr yn eu haeddu?
English: Well, that's exactly why, in the statement that I've issued today, I set out the work that will be done to look at ambulance availability. That's about releasing ambulances into the community, but also, as I've said, it must be about further improvements to get people through the hospital and out of a hospital as well. We have been more successful than ever at keeping people in their own homes than before. When it comes to a new way of working in emergency care, the programme's being led Jo Mower, the national clinical lead for unscheduled care, and we've invested in that programme. She's worked with her peers in emergency departments across the country to look at what that means for those departments, but that then has to be linked in to what that means for the whole system. So, my expectation is that we don't just provide care in the here and now and have a short-term answer; we need a longer term answer as well. Because I wouldn't pretend to any Member in this place, regardless of their party, that I'm sanguine and content about the current level of performance within our A&E system - that is both for the staff who work in it and the pressure that they feel, but also for people as well. And indeed, the conversation I had with a patient in Morriston A&E reinforced that. There's great support and understanding among the public about the pressure on the system, but actually what they want is improvement, and that's exactly what I want as well.
Welsh: Wel, dyna'n union pam, yn y datganiad a gyhoeddais heddiw, y nodais y gwaith a fydd yn mynd rhagddo i edrych ar argaeledd ambiwlansys. Mae hynny'n ymwneud â rhyddhau ambiwlansys i'r gymuned, ond hefyd, fel rwyf wedi'i ddweud, mae'n rhaid i hynny ymwneud â gwelliannau pellach i sicrhau bod pobl yn mynd drwy'r ysbyty ac allan o'r ysbyty hefyd. Rydym wedi bod yn fwy llwyddiannus nag erioed o ran cadw pobl yn eu cartrefi eu hunain. O ran ffordd newydd o weithio ym maes gofal brys, arweinir y rhaglen gan Jo Mower, yr arweinydd clinigol cenedlaethol ar gyfer gofal heb ei drefnu, ac rydym wedi buddsoddi yn y rhaglen honno. Mae hi wedi gweithio gyda'i chymheiriaid mewn adrannau brys ledled y wlad i edrych ar yr hyn y mae hynny'n ei olygu i'r adrannau hynny, a rhaid cysylltu hynny wedyn â'r hyn y mae'n ei olygu i'r system gyfan. Felly, fy nisgwyliad yw ein gweld yn gwneud mwy na darparu gofal ar yr adeg hon yn unig a chael ateb tymor byr; mae angen ateb mwy hirdymor arnom hefyd. Oherwydd ni fuaswn yn esgus wrth unrhyw Aelod yn y lle hwn, ni waeth beth fo'u plaid, fy mod yn hyderus ac yn fodlon ynglŷn â lefel gyfredol y perfformiad yn ein system ddamweiniau ac achosion brys - rwy'n dweud hynny wrth y staff sy'n gweithio ynddi a'r pwysau y maent yn ei deimlo, ond wrth y bobl hefyd. Ac yn wir, roedd y sgwrs a gefais gyda chlaf yn adran ddamweiniau ac achosion brys Treforys yn atgyfnerthu hynny. Mae cefnogaeth a dealltwriaeth wych ymhlith y cyhoedd ynglŷn â'r pwysau ar y system, ond yr hyn y maent yn dymuno ei gael mewn gwirionedd yw gwelliant, a dyna'n union rwy'n dymuno ei gael hefyd.
English: We're closely working with the chief ambulance commissioner, health boards and the Welsh ambulance service to identify actions to support immediate and sustainable improvement in ambulance responsiveness. I made a written statement on this issue earlier today.
Welsh: Rydym yn gweithio'n agos gyda phrif gomisiynydd y gwasanaethau ambiwlans, byrddau iechyd a gwasanaeth ambiwlans Cymru i nodi camau i gefnogi gwelliant uniongyrchol a chynaliadwy yn amseroedd ymateb ambiwlansys. Gwneuthum ddatganiad ysgrifenedig ar y mater hwn yn gynharach heddiw.
English: No, it certainly isn't the standard of service that I'd want. Obviously, I don't know all of the details, but I wouldn't describe what the Member has set out as being acceptable, and I'm sorry that any person would have that sort of experience. That's exactly why we're looking at ambulance response rates again with a short task and finish group, to look at actions to be taken sooner rather than later. There's nothing easy about this. The Member made this point earlier: if this was easy, we'd have pulled a lever and done it a long time ago. There isn't an easy answer to resolving all of the challenges of long waits in the system. We know we've made real and sustained improvement in our ambulance service over the last four years. We know that other systems in Scotland and England have largely copied what we've done. But we also know that we've had a challenge that has grown over the last couple of years in particular about broader responsiveness, and that's what I'm looking to get into, to make sure that we have ambulances that are generally available for the risks that exist in the community, because while you manage what's in the front door of a hospital and that ties up resources there, you can't manage and deal with the risk in the way that you'd want to in the community. And that's accepted across the system as well, so it isn't about poking fingers at one part of our system; it's about delivering that whole-system improvement to deliver better care and more timely care for people right across the country.
Welsh: Na, yn sicr, nid dyna'r safon gwasanaeth y buaswn yn dymuno'i weld. Yn amlwg, nid wyf yn ymwybodol o'r holl fanylion, ond ni fuaswn yn disgrifio'r hyn y mae'r Aelod wedi'i nodi fel rhywbeth sy'n dderbyniol, ac mae'n ddrwg gennyf fod unrhyw unigolyn yn cael profiad o'r fath. Dyna'n union pam ein bod yn edrych ar gyfraddau ymateb ambiwlansys eto gyda grŵp gorchwyl a gorffen byr, i edrych ar gamau i'w cymryd yn gynt yn hytrach na'n hwyrach. Nid oes unrhyw beth yn hawdd am hyn. Gwnaeth yr Aelod y pwynt hwn yn gynharach: pe bai hyn yn hawdd, byddem wedi tynnu lifer a'i wneud amser maith yn ôl. Nid oes ateb hawdd i ddatrys holl heriau amseroedd aros hir yn y system. Gwyddom ein bod wedi gwneud gwelliant gwirioneddol a pharhaus yn ein gwasanaeth ambiwlans dros y pedair blynedd diwethaf. Gwyddom fod systemau eraill yn yr Alban a Lloegr wedi efelychu'r hyn rydym wedi'i wneud i raddau helaeth. Ond gwyddom hefyd ein bod wedi wynebu her sydd wedi tyfu dros yr ychydig flynyddoedd diwethaf yn enwedig mewn perthynas ag amseroedd ymateb ehangach, a dyna rwy'n awyddus i fynd i'r afael ag ef, i sicrhau bod gennym ambiwlansys sydd ar gael yn gyffredinol ar gyfer y risgiau sy'n bodoli yn y gymuned, oherwydd wrth i chi ymdrin â'r hyn sy'n dod drwy ddrws blaen ysbyty ac sy'n defnyddio adnoddau yno, ni allwch reoli ac ymdrin â'r risg yn y ffordd y byddech yn dymuno ei wneud yn y gymuned. A derbynnir hynny ar draws y system hefyd, felly nid oes a wnelo hyn â phwyntio bys at un rhan o'n system; mae a wnelo â chyflawni gwelliant system gyfan er mwyn darparu gwell gofal a gofal mwy amserol i bobl ledled y wlad.
English: This approach is set out in the cancer delivery plan, which remains in place until December of this year. This includes the pilots on rapid diagnostic centres we discussed earlier, supporting primary care referral practice and the single cancer pathway. There are also important national programmes in place to support diagnostic services, such as imaging, pathology and endoscopy.
Welsh: Nodir y dull o weithredu yn y cynllun cyflawni ar gyfer canser, sy'n parhau i fod ar waith tan fis Rhagfyr eleni. Mae hyn yn cynnwys y cynlluniau peilot ar ganolfannau diagnosteg gyflym y buom yn eu trafod yn gynharach, cefnogi ymarfer atgyfeirio mewn gofal sylfaenol ac un llwybr canser. Mae rhaglenni cenedlaethol pwysig ar waith hefyd i gefnogi gwasanaethau diagnostig, megis delweddu, patholeg ac endosgopi.
English: Thank you for that and, of course, I heard the response you gave to the Member for Arfon when she raised a very similar question earlier on, but I just want to talk about gaps in the diagnostic workforce. And if I was to take an example, such as histopathologists, since the new junior doctor contract was introduced in England in 2016, a significant difference between the pay given to trainees studying histopathology in Wales and those across the border in England has developed, meaning that if you're a histopathologist working in England, you'll earn an extra £60,000 over the course of your career compared to a counterpart in Wales. And there is a really strong view from stakeholders that this is contributing, in part - it's not all of it, but it's contributing - to the 40 per cent drop-out rate of trainees from the Welsh training programme since 2017. Forty per cent. That's a shockingly high number. So, given these problems facing the workforce and given that they'll continue to have a severe impact, ultimately, on the patients and on our ability to do an early diagnosis of cancer and therefore improve people's quality of life, can you please outline what your Government is doing to resolve this problem and also provide a time frame as to when any action would take place?
Welsh: Diolch, ac wrth gwrs, clywais yr ymateb a roesoch i'r Aelod dros Arfon pan ofynnodd hi gwestiwn tebyg iawn yn gynharach, ond hoffwn sôn am fylchau yn y gweithlu diagnostig. A phe bawn yn rhoi enghraifft, fel histopatholegyddion, ers i'r contract meddygon iau newydd gael ei gyflwyno yn Lloegr yn 2016, mae gwahaniaeth sylweddol wedi datblygu rhwng y cyflog a roddir i hyfforddeion sy'n astudio histopatholeg yng Nghymru a'r cyflog a roddir i'r rheini dros y ffin yn Lloegr, sy'n golygu, os ydych yn histopatholegydd sy'n gweithio yn Lloegr, byddwch yn ennill £60,000 yn fwy yn ystod eich gyrfa o gymharu â gweithiwr cyfatebol yng Nghymru. Ac mae rhanddeiliaid yn credu'n gryf fod hyn yn cyfrannu, yn rhannol - nid dyma'r unig reswm, ond mae'n cyfrannu - at y gyfradd o 40 y cant o hyfforddeion sydd wedi gadael y rhaglen hyfforddi yng Nghymru ers 2017. Deugain y cant. Mae'n nifer syfrdanol o uchel. Felly, o ystyried y problemau hyn sy'n wynebu'r gweithlu ac o ystyried y byddant yn parhau i gael effaith ddifrifol, yn y pen draw, ar y cleifion ac ar ein gallu i wneud diagnosis cynnar o ganser ac felly i wella ansawdd bywydau pobl, a wnewch chi amlinellu beth y mae eich Llywodraeth yn ei wneud i ddatrys y broblem hon, yn ogystal â darparu amserlen ar gyfer pryd y byddai unrhyw gamau yn cael eu cymryd?
English: Well, actually, the good news is that we've filled all of our histopathology training places this year, but I'm aware of not just the role that histopathologists have within cancer but more broadly as well, and there is the point about retaining those people during the course of their training and afterwards as well. And it is, as I said in discussion earlier with Mark Reckless, only partly about the pay. It is also about the broader conditions of service and the direction of travel that we have as well. And as we get into having a fully fledged health and social care workforce strategy, we'll have a strategic plan for that to hang around as well. But we are already taking action. As you've seen, we're obviously increasing places, there's the extra priority and, like I said, it is encouraging, of course, that we filled all of those places this year. But it is a matter that's constantly kept under review because, as we want to expand and more successfully deliver the single cancer pathway, we'll need to look again at the workforce we have and the workforce that we need.
Welsh: Wel, mewn gwirionedd, y newyddion da yw ein bod wedi llenwi ein holl leoedd hyfforddi ar gyfer histopatholeg eleni, ond rwy'n ymwybodol nid yn unig o'r rôl sydd gan histopatholegyddion mewn perthynas â chanser, ond yn fwy cyffredinol hefyd, ac rwy'n nodi'r pwynt am gadw'r bobl hynny yn ystod eu hyfforddiant ac wedi hynny hefyd. Ac fel y dywedais mewn trafodaeth yn gynharach â Mark Reckless, yn rhannol yn unig y mae hyn yn ymwneud â'r cyflog. Mae'n ymwneud â'r amodau gwasanaeth cyffredinol a'n cyfeiriad teithio hefyd. Ac wrth i ni agosáu at gael strategaeth lawn ar gyfer y gweithlu iechyd a gofal cymdeithasol, bydd gennym gynllun strategol i gefnogi hynny hefyd. Ond rydym eisoes yn cymryd camau. Fel rydych wedi'i weld, rydym yn amlwg yn cynyddu nifer y lleoedd, mae'r flaenoriaeth ychwanegol honno ar waith, ac fel y dywedais, mae'n galonogol wrth gwrs ein bod wedi llenwi'r holl leoedd hynny eleni. Ond mae'n fater sy'n cael ei adolygu'n gyson oherwydd, gan ein bod am ehangu'r un llwybr canser a'i gyflawni'n fwy llwyddiannus, bydd angen inni edrych eto ar y gweithlu sydd gennym a'r gweithlu sydd ei angen arnom.
English: Thank you for that question. We are continuing to monitor and review Choose Well materials to ensure these target the intended audience. We are also focusing specifically on a digital first approach this winter, while retaining the My Winter Health Plan scheme for those who don't have access to the internet or social media.
Welsh: Diolch am eich cwestiwn. Rydym yn parhau i fonitro ac adolygu deunyddiau Dewis Doeth i sicrhau bod y rhain yn targedu'r gynulleidfa a fwriadwyd. Rydym hefyd yn canolbwyntio'n benodol ar ddull digidol yn gyntaf y gaeaf hwn, gan gadw cynllun Fy Iechyd y Gaeaf Hwn ar gyfer y rheini nad oes ganddynt fynediad at y rhyngrwyd na'r cyfryngau cymdeithasol.
English: Thank you for that answer, Deputy Minister. During my pre-Christmas visit to Prince Charles Hospital in Merthyr, I was pleased to meet a range of staff, including the Red Cross staff working in the emergency department on the well-being and home safe service. And I think the health Minister's written statement this morning recognised that we should all be aware of the contribution that organisations like the Red Cross actually make in supporting the NHS. I was also pleased to see in the Minister's statement that a ministerial task force is to be set up and will be looking at alternative pathways to avoid unnecessary attendance at A&E. So, in parallel with this, can I ask what more can be done to raise even more awareness of the Choose Well campaign, in order that we can direct patients to an appropriate location for their health needs? Because whilst there's clearly a lot more to do in managing the pressures on our emergency system, part of the solution must be to ensure that people who shouldn't be in A&E get the help that they need where they need it, when they need it, in the most appropriate settings.
Welsh: Diolch am eich ateb, Ddirprwy Weinidog. Yn ystod fy ymweliad cyn y Nadolig ag Ysbyty'r Tywysog Siarl ym Merthyr Tudful, roeddwn yn falch o gyfarfod ag ystod o staff, gan gynnwys staff y Groes Goch sy'n gweithio yn yr adran achosion brys ar y gwasanaeth lles a diogelwch yn y cartref. A chredaf fod datganiad ysgrifenedig y Gweinidog iechyd y bore yma wedi cydnabod y dylai pob un ohonom fod yn ymwybodol o'r cyfraniad y mae sefydliadau fel y Groes Goch yn ei wneud mewn gwirionedd i gefnogi'r GIG. Roeddwn hefyd yn falch o weld yn natganiad y Gweinidog y bydd tasglu gweinidogol yn cael ei sefydlu, ac y bydd yn ystyried llwybrau amgen i osgoi ymweliadau diangen ag adrannau damweiniau ac achosion brys. Felly, ochr yn ochr â hyn, a gaf fi ofyn beth arall y gellir ei wneud i godi mwy fyth o ymwybyddiaeth o'r ymgyrch Dewis Doeth, fel y gallwn gyfeirio cleifion at leoliad priodol ar gyfer eu hanghenion iechyd? Oherwydd er ei bod yn amlwg fod mwy o lawer i'w wneud o ran rheoli'r pwysau ar ein system achosion brys, mae'n rhaid i ran o'r ateb ymwneud â sicrhau bod pobl na ddylent fod mewn adrannau damweiniau ac achosion brys yn cael y cymorth sydd ei angen arnynt lle mae ei angen arnynt, pan fydd ei angen arnynt, yn y lleoliadau mwyaf priodol.
English: I thank Dawn Bowden for that very important question, and I would certainly want to commend the work of the Red Cross in the hospital in Merthyr Tydfil and also thank all staff across NHS Wales and the social care sector who, as we know from the discussions we've had here this afternoon, are working under pressure to provide care to the people of Wales. So we are working very closely with all the health boards and social care service providers to ensure that they do deliver the best outcome for patients and to support the further practical work that we need to do. The Choose Well scheme has been successful. It has succeeded in directing more people to send their queries to other places rather than turning up at the emergency departments and A&E, and we're continually monitoring what the message should be. We're also ensuring that we have a message about mental health in the Choose Well programmes, that people recognise the difficulties that people experience and the mental health problems that crop up, particularly over periods like the Christmas period, so we're also looking at that. But we are also continuing the scheme where we get all the information about a person and ask them to pin it up somewhere, like on a fridge in their room, so that there is information available in the home for professionals when they're asked for help, in order to try to do the best for the patient and to try to keep them at home, if possible, in all circumstances.
Welsh: Diolch i Dawn Bowden am ei chwestiwn pwysig iawn, ac yn sicr, hoffwn gymeradwyo gwaith y Groes Goch yn yr ysbyty ym Merthyr Tudful a diolch hefyd i'r holl staff ym mhob rhan o GIG Cymru a'r sector gofal cymdeithasol sydd, fel y gwyddom o'r trafodaethau a gawsom yma y prynhawn yma, yn gweithio dan bwysau i ddarparu gofal i bobl Cymru. Felly rydym yn gweithio'n agos iawn gyda'r holl fyrddau iechyd a darparwyr gwasanaethau gofal cymdeithasol i sicrhau eu bod yn darparu'r canlyniad gorau i gleifion ac i gefnogi'r gwaith ymarferol pellach y mae angen i ni ei wneud. Mae'r cynllun Dewis Doeth wedi bod yn llwyddiant. Mae wedi llwyddo i gyfeirio mwy o bobl i fynd â'u hymholiadau i leoedd eraill yn hytrach na mynd i adrannau damweiniau ac achosion brys, ac rydym yn monitro beth ddylai'r neges fod yn barhaus. Rydym hefyd yn sicrhau bod gennym neges am iechyd meddwl yn y rhaglenni Dewis Doeth, fod pobl yn cydnabod yr anawsterau y mae pobl yn eu hwynebu a'r problemau iechyd meddwl sy'n codi, yn enwedig dros gyfnodau fel cyfnod y Nadolig, felly rydym yn edrych ar hynny hefyd. Ond rydym hefyd yn parhau â'r cynllun lle rydym yn cael yr holl wybodaeth am unigolyn ac yn gofyn iddynt ei harddangos yn rhywle, fel ar oergell neu yn eu hystafell wely, fel bod gwybodaeth ar gael yn y cartref i weithwyr proffesiynol pan ofynnir iddynt am gymorth, er mwyn ceisio gwneud yr hyn sydd orau i'r claf a cheisio eu cadw gartref, os oes modd, ym mhob achos.
English: Finally, question 8 - Alun Davies.
Welsh: Cwestiwn 8 yn olaf - Alun Davies.
English: Thank you. We're improving services through the autism strategy, and the integrated autism service is operating across Wales, including in Blaenau Gwent. We will consult on the draft statutory autism code of practice this spring and we are undertaking a demand and capacity review to ensure that services meet the needs of autistic people and their families.
Welsh: Diolch. Rydym yn gwella gwasanaethau drwy'r strategaeth awtistiaeth, ac mae'r gwasanaeth awtistiaeth integredig ar waith ledled Cymru, gan gynnwys ym Mlaenau Gwent. Byddwn yn ymgynghori ar y cod ymarfer statudol drafft ar awtistiaeth yn y gwanwyn, ac rydym yn cynnal adolygiad o'r galw a chapasiti i sicrhau bod gwasanaethau'n diwallu anghenion pobl awtistig a'u teuluoedd.
English: I'm grateful to the Minister for that, and I know the Minister has demonstrated a very great personal commitment to delivering a high level and high quality of services for people and families with autism. I would ask him to review the way that those policies are being delivered in Blaenau Gwent. I hear in my advice surgeries on a weekly basis about difficulties that families are having accessing services. I recognise that this isn't happening across the whole face of the country, but I would be grateful if the Minister could commission a review of the provision of these services in Blaenau Gwent to ensure that the quality of services being delivered to people that I represent matches the best quality of provision across the whole of the country.
Welsh: Rwy'n ddiolchgar i'r Gweinidog am hynny, a gwn fod y Gweinidog wedi dangos ymrwymiad personol mawr iawn i ddarparu lefel uchel o wasanaethau o ansawdd uchel i bobl a theuluoedd ag awtistiaeth. Hoffwn ofyn iddo adolygu'r ffordd y caiff y polisïau hynny eu cyflawni ym Mlaenau Gwent. Rwy'n clywed yn fy nghymorthfeydd bob wythnos am anawsterau y mae teuluoedd yn eu cael i gael mynediad at wasanaethau. Rwy'n cydnabod nad yw hyn yn digwydd ledled y wlad, ond buaswn yn ddiolchgar pe gallai'r Gweinidog gomisiynu adolygiad o ddarpariaeth y gwasanaethau hyn ym Mlaenau Gwent i sicrhau bod ansawdd y gwasanaethau a ddarperir i'r bobl rwy'n eu cynrychioli yn cyfateb i ansawdd gorau'r ddarpariaeth ledled y wlad.
English: The Member, to be fair, has been consistent in his concern over the lived experience of autistic people and their families in his constituency and the particular concerns that he feels exist in the join-up of all of those services to help make the most positive difference for those families. I think I'm meeting shortly with a group of parents from your constituency, and I'd be happy to discuss further there not just their lived experience but where any review could or could not be done. Because we're reviewing the whole national picture, we're having a national interaction, we're listening to people's own experience, so their voices will be within the code of practice and the improvement programme that we've set out, but I'd want to understand in some more detail what that might look like and whether, actually, there could be partners locally who could do that in any event without me trying to direct that at a ministerial level or to cut across the work we're doing. I think that's probably best taken up with the Member at his constituency in the coming few weeks.
Welsh: Mae'r Aelod, a bod yn deg, wedi bod yn gyson o ran ei bryderon ynghylch profiad byw pobl awtistig a'u teuluoedd yn ei etholaeth a'r pryderon penodol y mae'n teimlo eu bod yn bodoli mewn perthynas â chydgysylltu'r holl wasanaethau hynny i helpu i wneud y gwahaniaeth mwyaf cadarnhaol i'r teuluoedd hynny. Rwy'n credu y byddaf yn cyfarfod yn fuan â grŵp o rieni o'ch etholaeth, ac rwy'n fwy na pharod i drafod ymhellach yno nid yn unig eu profiad byw ond lle gellid neu lle na ellid cynnal unrhyw adolygiad. Oherwydd rydym yn adolygu'r darlun cenedlaethol cyfan, rydym yn cael sgwrs genedlaethol, rydym yn gwrando ar brofiadau pobl, felly bydd eu lleisiau'n cael eu cynnwys yn y cod ymarfer a'r rhaglen wella rydym wedi'i nodi, ond hoffwn ddeall yn fwy manwl sut olwg fyddai ar hynny, ac a allai partneriaid lleol fod yn gwneud hynny beth bynnag heb i mi geisio cyfarwyddo'r gwaith hwnnw ar lefel weinidogol neu dorri ar draws y gwaith rydym yn ei wneud. Credaf mai'r peth gorau i'w wneud yw mynd i'r afael â hynny gyda'r Aelod yn ei etholaeth yn ystod yr wythnosau nesaf.